Preşedintele Partidului Social Democrat (PSD), Liviu Dragnea, s-a arătat încântat de prezenţa iubitei sale la Congresul extraordinar al partidului care a avut loc sâmbătă, la Sala Palatului. El a declarat luni seară, într-o emisiune la România TV, că i-a fost "drag" să fie însoţit de Irina la reuniunea social-democraţilor, menţionând că, deocamdată, nu a cerut-o în căsătorie. "Mi-a fost drag că am fost cu Irina la congres. Chiar mi-a fost drag. (...) Pur şi simplu am decis să fie lângă mine la congres. Am văzut că sunt discuţii şi despre năşie. Imaginaţia e slobodă. Nu am cerut-o încă. S-a vorbit despre acel inel. Este un inel... Nu sunt zgârcit. Nu e un inel scump. E un inel pe care i l-am cumpărat pe 1 martie, dar nu e un inel de logodnă şi atât", a afirmat Dragnea. AGERPRES/ (A- Autor: Cristian Lupaşcu, editor: Antonia Niţă, editor online: Adrian Dădârlat)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.